เสื้อกล้ามป่วน สืบพงษ์ ชวดต่อยคัด อลป. เลก 2
ทีมมวยเสื้อกล้ามป่วน เจ้ามาร์ก สืบพงษ์ พงษ์เดื่อ นักชกรุ่นเล็ก ชวดชกในการคัดเลือกเลก 2 โซนเอเชีย-โอเชียเนีย หลังโดนตัดสิทธิ์เนื่องจากผิดคุณสมบัติตามที่ไอบากำหนด เพราะเพิ่งผ่านการชกมวยไทยสมัครเล่นไม่ถึง 2 ปี ส่วนกำปั้นที่เหลือเทพีแห่งโชคเข้าข้างได้บายรอบแรกทุกคน ตลาดแขก น.อ.ทวีวัฒน์ อิสลาม เฮดโค้ช พอใจผลการประกบคู่ เผยฉัตร์ชัย หนทางใสสุดอยู่คนละสายกับตัวเต็งอย่างเจ้าภาพ,วันที่ 26 มี.ค. ความเคลื่อนไหวทีมมวยสากลสมัครเล่นคัดเลือกโอลิมปิก เลก 2 โซนเอเชีย-โอเชียเนีย ที่เมืองเฉียนอัน ประเทศจีน ซึ่งไทยส่ง 9 นักชกชาย-หญิง เข้าชิงชัยประกอบด้วยชาย 7 คน ประกอบด้วย รุ่นไลต์ฟลายเวท (49 กก.) เจ้ามาร์ก สืบพงษ์ พงษ์เดื่อ หรือ เดช ส.เพลินจิตร, รุ่นฟลายเวท (52 กก.) เจ้าแดง ส.อ.ธเนศ องค์จันทรต๊ะ, รุ่นแบนตัมเวท (56 กก.) เจ้าสด ส.อ.ฉัตร์ชัย บุตรดี, รุ่นไลต์เวท (60 กก.) เจ้าแบงค์ ส.ท.ปชัญญะ หลงชิน หรือ ซุปเปอร์แบงค์ ม.รัตนบัณฑิต, รุ่นเวลเตอร์เวท (69 กก.) เจ้าลม จ.อ.สายลม อาดี, รุ่นมิดเดิลเวท (75 กก.) เจ้าใหญ่ จ.ต.อภิสิทธิ์ ขันโคกเครือ, รุ่นไลต์เฮฟวีเวท (81 กก.) เจ้าร่อง อนวัช ถองกระโทก และ 2 นักชกหญิง รุ่นฟลายเวท (51 กก.) เจ้าแสบ เปี่ยมวิไล เล่าเปี่ยม และรุ่นไลต์เวท (60 กก.) น้องเอ็ม จ.ท.หญิง ทัศมาลี ทองจันทร์,ล่าสุดเมื่อวันที่ 25 มี.ค.ที่ศูนย์ฝึกกีฬามวยเมืองเฉียนอัน ได้มีการจับสลากประกบคู่มวยในแต่ละรุ่นผลปรากฏว่านักชกชายทั้ง 6 คนฉลุยได้บายรอบแรก มีเพียง เดช ส.เพลินจิต หรือ สืบพงษ์ พงษ์เดื่อ ในรุ่น 49 กก. ที่คุณสมบัติไม่ผ่านตามกฎที่ทางไอบากำหนดทำให้โดนตัดสิทธิ์ชวดชกในรายการนี้ เนื่องจากตามกฎของไอบา นักกีฬาที่ผ่านกีฬาประเภทปะทะต้องเว้นช่วงเป็นเวลา 2 ปี ซึ่งในรายของ สืบพงษ์ นั้น เพิ่งผ่านการชกมวยไทยสมัครเล่นในเอเชียน บีช เกมส์ มาแค่ 1 ปีกว่า ส่วนนักชกหญิงทั้ง 2 คน เจ้าแสบ เปี่ยมวิไล เล่าเปี่ยม มีนักกีฬาแค่ 16 ชาติ ทำให้เข้าไปชกในรอบ 16 คนเลย ส่วน น้องเอ็ม ทัศมาลี ทองจันทร์ ได้บายรอบแรกเช่นกัน,ตลาดแขก น.อ.ทวีวัฒน์ อิสลาม เฮดโค้ช กล่าวว่า จากเส้นทางแต่ละคนดูแล้ว เจ้าสด ฉัตร์ชัย บุตรดี ใสสุด เพราะเข้าไปรอเจอในรอบ 16 คนสุดท้าย ระหว่างนิวซีแลนด์ หรือ ฟิจิ แถมอยู่คนละสายกับตัวเต็งอย่าง อินเดีย หรือ คาซัคสถาน มีเพียงอาจต้องเจอกับคู่ปรับเก่าจาก ฟิลิปปินส์ ในรอบรองชนะเลิศเท่านั้น จากสายตาตนมั่นใจว่า ฉัตร์ชัย น่าเข้าไปชิงชนะเลิศกับ อินเดีย ขณะที่ผู้หญิงนั้น เจ้าแสบ เปี่ยมวิไล เล่าเปี่ยม ถือว่าดีไม่หนักเพราะรอบแรกๆ เจอกับนักชกที่ไม่แกร่งเท่าไหร่แถมอยู่คนละสายกับเจ้าภาพ จีน หรือ เกาหลีใต้ ที่เป็นตัวเต็ง ส่วน น้องเอ็ม ทัศมาลี ทองจันทร์ ที่ถือว่าเป็นตัวเต็งของเราจับสลากไม่ดีเท่าไหร่เบาแค่รอบแรก แต่จากนั้นหนักเอาการ.
ทีมมวยเสื้อกล้ามป่วน เจ้ามาร์ก สืบพงษ์ พงษ์เดื่อ นักชก รุ่นเล็ก ชวดชกในการคัดเลือกเลก 2 โซนเอเชีย-โอเชียเนีย หลังโดนตัดสิทธิ์เนื่องจากผิดคุณสมบัติตามที่ไอบากำหนด เพราะเพิ่งผ่านการชกมวยไทยสมัครเล่นไม่ถึง 2 ปี
สืบพงษ์ พงษ์เดื่อ,เดช ส.เพลินจิตร,นักมวยสากลสมัครเล่นทีมชาติไทย,มวยสากลโอลิมปิก 2016 รอบคัดเลือก,โซนเอเชีย-โอเชียเนีย,เลก 2,ข่าว,ข่าวกีฬา,ไทยรัฐออนไลน์